หุ้นเช้า18เม.ย.ปิดบวก12.18จุด
หุ้นภาคเช้า 18 เม.ย. ปิดที่ 1,172.41 จุด เพิ่มขึ้น 12.18 จุด มูลค่าการซื้อขาย 11,421 ล้านบาท
18 เม.ย. 2555

หุ้นภาคเช้า 18 เม.ย. ปิดที่ 1,172.41 จุด เพิ่มขึ้น 12.18 จุด มูลค่าการซื้อขาย 11,421 ล้านบาท




ดัชนีหุ้นไทยปิดเช้าวันที่ 18 เม.ย.กระเตื้องขึ้นจากเมื่อวันที่ 17 เม.ย.โดยปิดที่ 1,172.41จุดเพิ่มขึ้น12.18จุดหรือเพิ่มขึ้น1.05% ด้วยมูลค่าการซื้อขายบางเบาที่ 11,421 ล้านบาท ดัชนีเคลื่อนไหวระหว่าง1,167.85-1,173.18 จุด
นักวิเคราะห์บริษัทหลักทรัพย์ดีบีเอสวิคเคอร์สวิเคราะห์ว่า วันนี้มีปัจจัยหนุนเล็กๆ จากอัตราผลตอบแทนพันธบัตรอายุ 10 ปีของสเปนที่ลดลง 0.19% เป็น 5.91% เมื่อวานนี้, ความเชื่อมั่นของนักลงทุนในเยอรมนีดีขึ้น และการซื้อเก็งกำไรผลประกอบการ ไตรมาส1 กลุ่มธนาคารพาณิชย์ของไทยที่กำลังทยอยประกาศออกมา 
ส่วนปัจจัยที่จับตา คือ ผลประมูลพันธบัตรสเปนวันพฤหัสบดีนี้ และผลการประชุมกลุ่มประเทศชั้นนำทางเศรษฐกิจ20แห่ง( G-20 )วันที่ 19-20 เม.ย.2555 เพื่อหารือเรื่องการเพิ่มทุนทรัพย์ให้กับกองทุนการเงินระหว่างประเทศ( IMF )นำไปใช้ในการช่วยแก้ปัญหาหนี้สินยุโรป ซึ่งมีการประเมินในตลาดว่าอาจจะเพิ่มได้อีก 4-5 แสนล้านเหรียญสหรัฐแต่ต่ำกว่าที่ IMF เรียกร้องที่ 6 แสนล้านเหรียญสหรัฐ
ทั้งนี้หากดัชนีมีการดีดกลับน้อยก็มีสิทธิอ่อนตัวลงต่อ โดยแนวต้านที่คาดหวังในช่วงสั้นอยู่ที่ 1170-1180 และแนวเด้งกรณีอ่อนตัวลงต่อเท่ากับ 1150-1140 
ในเชิงกลยุทธ์การลงทุน ช่วงนี้เน้นการซื้อตามด้วยค่าบวกเป็นหลัก (เพราะค่าลบของดัชนีและราคาหุ้นหรือการรีดีดกลับที่มีระยะทางไม่มากจะทำให้มีวงจรเป็นลงปรับฐานมากกว่าไปต่อ) หุ้นพื้นฐานที่แนะนำวันนี้เป็นบริษัทแสนสิริ( SIRI)